કોઇ અજાણ્યા ટીખળખોરે શહેરના ન્યુ વીઆઇપી રોડ ઉપર આવેલી બ્રાઇટ હાઇસ્કૂલ તેની જ બહાર રહેલી એકસીસ બેંક અને મ્યુનિસિપલ કમિશનરની ગાડી બોંબથી ઉડાવી દેવાનો ધમકી ભર્યો પત્ર પોસ્ટ દ્વારા મોકલ્યો હોવાની જાણ થતાં પોલીસ તંત્ર દોડતું થઇ ગયું હતું. બ્રાઇટ હાઇસ્કૂલને પત્ર મળતા જ હાઇસ્કૂલના સંચાલક સહિત શિક્ષકોમાં એક તબક્કે ગભરાટ ફેલાઇ ગયો હતો. હાઇસ્કૂલના સંચાલકે બાજુમાં આવેલી એકસીસ બેંકમાં પણ નનામા પત્રની જાણ કરતા બેંકના કર્મચારીઓમાં પણ એક તબક્કે ગભરાટ ફેલાઇ ગયો હતો.